CELEX: C2007/183/33
Language: sk
Date: 2007-08-04 00:00:00
Title: Vec C-252/07: Návrh na začatie prejudiciálneho konania, ktorý podal Court of Appeal (Civil Division) (Spojené kráľovstvo) 29. mája 2007 – Intel Corporation Inc./CPM United Kingdom Limited

4.8.2007   
            
            
               SK
            
            
               Úradný vestník Európskej únie
            
            
               C 183/20
            
         Návrh na začatie prejudiciálneho konania, ktorý podal Court of Appeal (Civil Division) (Spojené kráľovstvo) 29. mája 2007 – Intel Corporation Inc./CPM United Kingdom Limited
   (Vec C-252/07)
   (2007/C 183/33)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Court of Appeal (Civil Division)
   Účastníci konania pred vnútroštátnym súdom
   
      Odvolateľka: Intel Corporation Inc.
   
      Odporkyňa: CPM United Kingdom Limited
   Prejudiciálne otázky
   
               1.
            
            
               Sú na účely článku 4 ods. 4 písm. a) Prvej smernice Rady 89/104 z 21. decembra 1988 (1), kde:
               
                           a)
                        
                        
                           skoršia ochranná známka má veľmi dobré meno pre určité osobitné druhy tovarov alebo služieb;
                        
                     
                           b)
                        
                        
                           tieto tovary alebo služby nie sú podobné alebo sa v podstatnej miere nepodobajú tovarom alebo službám, pre ktoré je zapísaná neskoršia ochranná známka;
                        
                     
                           c)
                        
                        
                           skoršia ochranná známka je jedinečná vo vzťahu ku všetkým tovarom alebo službám;
                        
                     
                           d)
                        
                        
                           priemernému spotrebiteľovi sa pripomenie skoršia ochranná známka vtedy, ak príde do styku s neskoršou ochrannou známkou používanou pre služby, pre ktoré je neskoršia ochranná známka zapísaná;
                        
                     tieto skutočnosti samé o sebe postačujúce pre stanovenie i) „spojitosti“ v zmysle bodov 29 a 30 rozsudku Súdneho dvora z 23. októbra 2003, Adidas-Salomon AG/Fitnessworld Trading Ltd, C-408/01, Zb. s. I-12537 a/alebo ii) nečestného ťaženia z dobrého mena a/alebo poškodzovania v zmysle tohto článku?
            
         
               2.
            
            
               V prípade zápornej odpovede na prvú otázku, aké faktory má vnútroštátny súd zobrať do úvahy pri rozhodovaní o tom, či tieto skutočnosti sú postačujúce? Osobitne, pri celkovom posúdení toho, či tam existuje „spojitosť“, aký význam sa má prikladať tovarom alebo službám, pre ktoré bola zapísaná neskoršia ochranná známka?
            
         
               3.
            
            
               Čo sa vyžaduje v zmysle článku 4 ods. 4 písm. a) za účelom splnenia podmienky poškodzovania rozlišovacej spôsobilosti? Konkrétne i) musí byť skoršia ochranná známka jedinečná; ii) postačuje prvé kolidujúce požitie na to, aby išlo o poškodzovania rozlišovacej spôsobilosti a iii) je potrebné, aby poškodenie rozlišovacej spôsobilosti skoršej ochrannej známky malo vplyv na hospodárske správanie sa spotrebiteľa?
            
         
      (1)  Ú. v. ES L 40, 11.2.1989, s. 1.